# CONTRACT DE FURNIZARE NR. ................ DATA...........................

Prezentul contract de achiziție publică (denumit în continuare „Contract”), a fost încheiat având în vedere prevederile Legii nr. [98/2016](https://idrept.ro/00178257.htm) privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia, între:

CHIMCOMPLEX S.A. BORZEȘTI, o societate înființată şi organizată conform legislației din România, având sediul social în Mun. Onești, str. Industriilor nr. 3, jud. Bacău, telefon/fax : +40250701200; +4 0250 701 341/+4 0250 735 438, e-mail office@chimcomplex.com, înregistrată la Registrul Comerțului sub nr. J04/493/1991, cod unic de înregistrare RO960322, având cont deschis la Garanti Bank, IBAN RO28 UGBI 0000 5120 1154 3RON, reprezentată prin Dl Stefan VUZA- președinte Consiliu de Administrație, în calitate de autoritate contractantă, pe de o parte,

și

………………………**,** cu sediul în ……………….. strada …………, nr. ………., tel. fax.

………………., având cod unic de înregistrare ……………………………., înregistrat la Registrul Comerțului sub nr. ………….., având cont deschis la Trezoreria nr.

………………………………….., reprezentată prin , în calitate de

contractant, pe de altă parte

# Definiții

* 1. În prezentul contract, următorii termeni vor fi interpretați astfel:

1. autoritate contractantă și contractant - părțile contractante, așa cum sunt acestea numite în prezentul contract;
2. act adițional - document prin care se modifică termenii și condițiile prezentului contract de achiziție publică, în condițiile Legii nr. 98/2016 privind achizițiile publice;
3. caiet de sarcini - anexa 1 la contract care include obiectivele, sarcinile specificațiile și caracteristicile produselor descrise în mod obiectiv, într-o manieră corespunzătoare îndeplinirii necesității autorității contractante, menționând, după caz, metodele și resursele care urmează să fie utilizate de către contractant și/sau rezultatele care trebuie realizate/prestate și furnizate de către contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile contractantului în ceea ce privește informațiile și documentele care trebuie puse la dispoziție autorității contractante;
4. cazul fortuit - eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;
5. cesiune de creanță - înțelegere scrisă prin care contractantul transferă unei terțe părți, în condițiile Legii nr. 98/2016 și ale Codului civil drepturile deținute prin contract sau parte din acestea;
6. conflict de interese - orice situație influențând capacitatea contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor autorității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale contractantului; aceste restricții sunt, de asemenea, aplicabile oricăror subcontractanți, acționând sub autoritatea și controlul contractantului, în condițiile Legii nr. 98/2016;
7. contract - prezentul contract de achiziție publică care are ca obiect furnizarea de produse, cu titlu oneros, asimilat, potrivit legii, actului administrativ, încheiat în scris, între autoritatea contractantă și contractant, care are ca obiect furnizarea de produse;
8. contract de subcontractare - acordul încheiat în scris între contractant și un terț ce dobândește calitatea de subcontractant, în condițiile Legii nr. 98/2016 prin care contractantul subcontractează subcontractantului partea din contract în conformitate cu prevederile contractului;
9. cost - toate cheltuielile efectuate sau care urmează să fie efectuate de către contractant, în legătură cu executarea prezentului contract, inclusiv cheltuielile indirecte sau costuri similare, dar care nu includ profitul;
10. defect (defecte)/neconformitate (neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul contract și/sau de legea aplicabilă și care fac produsele livrate necorespunzătoare scopurilor acestora, astfel cum sunt prevăzute în prezentul contract și/sau de legea aplicabilă precum și orice abatere de la cerințele stabilite în caietul de sarcini.

Defectele/neconformitățile/defecțiunile includ și neconformități ale serviciilor incidentale și/sau defecțiuni/vicii ale lucrărilor/operațiunilor incidentale cu privire la amplasarea/instalarea produselor, dacă și cum este cazul dar și viciile aparente cât și viciile ascunse ale produselor care fac obiectul prezentului contract, după caz;

1. despăgubire - suma, neprevăzută expres în contract, care este acordată de către instanța de judecată ca despăgubire plătibilă părții prejudiciate în urma încălcării prevederilor contractului de către cealaltă parte;
2. destinație finală - locul unde contractantul are obligația de a furniza produsele;
3. dispoziție - document scris emis de autoritatea contractantă în executarea contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;
4. documentele autorității contractante - toate și fiecare dintre documentele necesare în mod direct sau implicit prin natura produselor care fac obiectul contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte documente de conformitate, documente de conformitate, etc., furnizate de autoritatea contractantă și necesare contractantului în vederea realizării obiectului contractului;
5. forță majoră - eveniment independent de controlul părților, care nu se datorează greșelii sau vinei acestora, care nu putea fi prevăzut în momentul încheierii contractului și care face imposibilă îndeplinirea obligațiilor de către una dintre părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul părților și care nu ar putea fi evitate prin luarea măsurilor corespunzătoare de diligență;
6. furnizor - operator economic care pune la dispoziție unui contractant, produse, care fac obiectul prezentului contract, și care nu are calitatea de subcontractant;
7. furnizare - în cuprinsul prezentului contract termenul de furnizare este echivalentul termenului de livrare și predare, reprezentând momentul în care bunurile achiziționate intră în posesia autorității contractante.
8. întârziere - perioada de timp calculată de la data scadentă/termenul convenit al executării oricărei obligații contractuale de către autoritatea contractantă sau contractant;
9. lege - normă, reglementare cu caracter obligatoriu și care se referă la legislația română, dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;
10. lună - luna calendaristică (12 luni/an);
11. mijloace electronice de comunicare în cadrul contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea rezultatelor obținute în cadrul contractului;
12. ofertă - actul juridic prin care contractantul și-a manifestat voința de a se angaja, din punct de vedere juridic, în acest contract de achiziție publică și cuprinde propunerea financiară, propunerea tehnică precum și alte documente care au fost solicitate prin documentația de atribuire și prezentate ulterior;
13. penalitate - suma de bani stabilită procentual în contract ca fiind plătibilă de către una dintre părțile contractante către cealaltă parte în caz de neîndeplinire a obligațiilor din contract, în caz de neîndeplinire a unei părți a contractului sau de îndeplinire cu întârziere a obligațiilor, astfel cum s-a stabilit prin documentele contractului;
14. personal - persoanele desemnate de către contractant sau de către oricare dintre subcontractanți pentru îndeplinirea contractului;
15. prețul contractului - prețul plătibil contractantului de către autoritatea contractantă, în baza și în conformitate cu prevederile contractului, a ofertei contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin contract;
16. prejudiciu - paguba produsă autorității contractante de către contractant prin neexecutarea/executarea necorespunzătoare ori cu întârziere a obligațiilor stabilite în sarcina sa, prin prezentul contract;
17. proces-verbal de recepție a produselor - documentul prin care autoritatea contractantă își exprimă acordul cu privire la faptul că sunt acceptate produsele furnizate, întocmit de contractant și semnat de autoritatea contractantă, prin care aceasta din urmă confirmă furnizarea produselor în mod corespunzător de către contractant și că acestea au fost acceptate de către autoritatea contractantă;
18. produse - echipamentele, mașinile, utilajele, orice alte bunuri, cuprinse în anexele la prezentul contract, pe care contractantul se obligă, prin contract, să le furnizeze autorității contractante;
19. recepția - reprezintă operațiunea de identificare i verificare cantitativă și calitativă a produselor furnizate, prin care autoritatea contractantă constată că acestea corespund clauzelor contractuale și cerințelor din caietul de sarcini/propunere tehnică prin care autoritatea contractantă își exprimă acordul cu privire la cantitatea și calitatea produselor furnizate în cadrul contractului de achiziție publică și pe baza căreia efectuează plata;
20. rezultat/rezultate - oricare și toate informațiile, documentele, rapoartele colectate și/sau pregătite de contractant ca urmare a produselor furnizate astfel cum sunt acestea descrise în caietul de sarcini;
21. scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin mijloace electronice de comunicare în cadrul contractului;
22. servicii - servicii aferente livrării produselor, respectiv activitățile legate de furnizarea produselor, cum ar fi transportul, asigurarea, instalarea, punerea în funcțiune, asistența tehnică în perioada de garanție și orice alte asemenea obligații care revin furnizorului prin contract;
23. standarde profesionale - cerințele profesionale standarde tehnice și de calitate în vigoare reglementate sub forma de legi, norme, normative, coduri tehnice, directive ale Uniunii Europene, etc legate de calitatea produselor care trebuie respectate de către orice contractant diligent care posedă cunoștințele și experiența necesară și pe care contractantul este obligat să le respecte în furnizarea tuturor produselor incluse în prezentul contract;
24. subcontractant - orice operator economic care nu este parte a contractului de achiziție publică și care execută anumite părți ori elemente ale lucrărilor/serviciilor, răspunzând în fața contractantului de organizarea și derularea tuturor etapelor necesare în acest scop. Punerea la dispoziție a unui utilaj sau furnizarea de materiale/bunuri în cadrul unui contract de achiziție publică nu este considerată subcontractare în sensul legii;

ii) termen - intervalul de timp în care părțile trebuie să-și îndeplinească obligațiile, astfel cum este stabilit prin contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al autorității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

jj) zi - înseamnă zi calendaristică, afara cazului în care se prevede expres că este vorba despre zi lucrătoare; anul înseamnă 365 de zile;

# Interpretare

* 1. În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
  2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției. Nulitatea unei clauze nu atrage desființarea contractului, dacă aceasta nu a fost esențială. Celelalte dispoziții contractuale rămân valabile.

# Obiectul contractului

* 1. Obiectul prezentului contract îl constituie ***achiziția de echipamente și servicii pentru realizarea*** ***Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW*.**
  2. Contractantul se obligă să furnizeze și să pună în funcțiune ***echipamentele și serviciile pentru realizarea Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW***, în Municipiului Râmnicu Vâlcea, în conformitate cu prevederile din prezentul contract, Anexa nr. 1 - Caietul de sarcini, Anexa nr. 2 - Propunerea tehnică, cu dispozițiile legale, aprobările și standardele tehnice, profesionale și de calitate în vigoare.
  3. Autoritatea contractantă se obligă să achiziționeze, respectivă să plătească prețul convenit în prezentul contract.

# Prețul contractului

* 1. Autoritatea contractantă se obligă să plătească contractantului prețul total convenit prin prezentul contract, în sumă de ........................... la care se adaugă TVA în valoare de , conform prevederilor legale.
  2. Prețul contractului este ferm și nu se revizuiește. Prin excepție, prețul contractului poate fi ajustat în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/diminuarea costurilor pe baza cărora s-au fundamentat preturile.

# Durata contractului

* 1. Durata totală a contractului este de (în conformitate cu oferta depusă), astfel:
* Achizitorul va emite ordinul de începere după semnarea contractului in termen de maxim 6 luni la semnarea contractului.
* Furnizorul este obligat sa livreze produsele si serviciile pentru realizarea Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW, conform ofertei depuse in termen de .... de la emiterea ordinului de începere aferent contractului, conform graficului de livrare anexa la contract.
  1. Durata contractului începe de la semnarea lui de către ambele părți și încetează la data de 30.06.2025.
  2. Contractantul are obligația ca în termen de 10 zile de la semnarea contractului de către ambele părți să prezinte graficul actualizat de livrare în raport de data semnării contractului, cu obligativitatea respectării termenelor aferente activităților, așa cum au fost ele prezentate în ofertă.

# Documentele contractului

* 1. Documentele prezentului contract sunt:

1. caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare - Anexa nr. 1;
2. propunerea tehnică, inclusiv, dacă este cazul, clarificările din perioada de evaluare - Anexa nr. 2;
3. propunerea financiară, inclusiv, dacă este cazul, clarificările din perioada de evaluare - Anexa nr. 3;
4. graficul de livrare - Anexa nr.
5. angajamentul ferm de susținere din partea unui terț - Anexa nr. ;
6. Acordul de asociere, dacă este cazul - anexa nr. ;
7. contractul de subcontractare, dacă este cazul - anexa nr. .... .
8. acte adiționale, dacă este cazul;
9. garanția de bună execuție si garanția tehnica de buna execuție si garanția bancara de restituire avans, daca este cazul.

# Ordinea de precedență

* 1. În cazul oricărei contradicții între documentele prevăzute la art. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.
  2. În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

# Comunicarea între părți

* 1. Orice comunicare făcută de părți va fi redactată în scris și depusă personal de parte/reprezentantul acesteia sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.
  2. Comunicările între părți se pot face și prin fax sau e-mail, cu condiția confirmării în scris a primirii documentului.
  3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
  4. Adresele la care se transmit comunicările sunt următoarele:

|  |  |
| --- | --- |
| Pentru autoritatea contractantă: | Pentru contractant: |
| Adresă:str Uzinei nr.1 Ramnicu-Valcea cod poștal 240050, județul Vâlcea | Adresă: |
| Telefon/Fax:+4 0250 701 382/+4 0250 735 438 | Telefon/Fax: |
| E-mail:office@chimcomplex.com  narcis.floricioiu@chimcomplex.com | E-mail: |
| Persoana de contact: Director Investiții Adj. Narcis Floricioiu; telefon mobil 0758 710 750 | Persoana de contact: |

* 1. Orice document (dispoziție, adresă, propunere, înregistrare, proces-verbal de recepție, notificare și altele) întocmit în cadrul contractului, este realizat și transmis, în scris, într-o formă ce poate fi citită, reprodusă și înregistrată.
  2. Orice comunicare între părți trebuie să conțină precizări cu privire la elementele de identificare ale contractului (titlul și numărul de înregistrare) și să fie transmisă la adresa/adresele menționate la art. 8.4.
  3. Orice comunicare făcută de una dintre părți va fi considerată primită:

1. la momentul înmânării, dacă este depusă personal/prin reprezentant de către una dintre părți,
2. la momentul primirii de către destinatar, în cazul trimiterii prin scrisoare recomandată cu confirmare de primire,
3. la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).
   1. Părțile declară că sunt de acord că nerespectarea cerințelor referitoare la modalitatea de comunicare stabilite în prezentul contract să fie sancționată cu inopozabilitatea respectivei comunicări.
   2. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre părți, dacă nu este specificat altfel, aceste comunicări vor fi redactate în limba contractului și nu vor fi reținute sau întârziate în mod nejustificat.
   3. Nicio modificare a datelor de contact prevăzute în prezentul contract nu este opozabilă celeilalte părți, decât în cazul în care a fost notificată în prealabil.

# Garanția de bună execuție a contractului si Garanția tehnică de bună execuție a contractului

* 1. Contractantul se obligă să constituie garanția de bună execuție a contractului în cuantum de 10 % din prețul contractului fără TVA, adică .............. lei, în termen de *5* zile lucrătoare de la semnarea contractului de ambele părți. Acest termen poate fi prelungit la solicitarea justificată a contractantului, fără a depăși 15 zile de la data semnării contractului. Garanția de bună execuție se constituie în conformitate cu prevederile art. 154 din Legea 98/2016, precum și cu prevederile art. 40 din HG nr. [395/2016](https://idrept.ro/00178471.htm), cu modificările și completările ulterioare.
  2. Garanția de bună execuție este valabilă pe întreaga durată a contractului. În cazul în care durata contractului se prelungește, contractantul are obligația de a prelungi valabilitatea garanției de bună execuție corespunzător cu prelungirea duratei contractului.
  3. În cazul prevăzut la art. 9.2. din prezentul contract, contractantul are obligația de a prelungi valabilitatea garanției de bună execuție cu minim 5 zile înainte de expirarea valabilității acesteia, în caz contrar se vor aplica prevederile art. 37 privind rezilierea din prezentul contract.
  4. Autoritatea contractantă are dreptul de a emite pretenții asupra garanției de bună execuție în condițiile prevăzute la art. 41 din HG nr. [395/2016,](https://idrept.ro/00178471.htm) respectiv oricând pe parcursul îndeplinirii prezentului contract, în limita prejudiciului creat, în cazul în care contractantul nu își îndeplinește din culpa sa obligațiile asumate prin contract.
  5. Anterior emiterii unei pretenții asupra garanției de bună execuție autoritatea contractantă are obligația de a notifica pretenția atât contractantului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului.
  6. În situația executării garanției de bună execuție, parțial sau total, contractantul are obligație de a reîntregi garanția în cauză raportat la restul rămas de executat, în termen de 5 zile de la momentul la care aceasta a fost reținută de către autoritatea contractantă.
  7. Restituirea garanției de bună execuție se face în termen de cel mult 14 zile de la data îndeplinirii de către contractant a obligațiilor asumate prin contract, dacă autoritatea contractantă nu a ridicat, până la acea dată, pretenții asupra ei.
  8. În cazul în care pe parcursul executării contractului de achiziție publică se suplimentează valoarea acestuia, contractantul are obligația de a completa garanția de bună execuție în corelație cu noua valoare a contactului de achiziție publică.
  9. Garanția produselor este distinctă de garanția de bună execuție a contractului.
  10. Garanția tehnică de bună execuție este distinctă de garanția de bună execuție a contractului de furnizare și asigură achizitorul în situația în care contractorul nu își îndeplinește obligațiile contractuale în perioada de garanție acordată produselor; garanția tehnica a produselor este de 24 luni (2 ani) de la punerea in funcțiune.
  11. Garanția tehnică de bună execuție se constituie în lei prin scrisoare bancară de garanție tehnică sau printr-un instrument de garantare, cu valabilitate pentru întreaga perioadă de garanție emisă de o instituție de credit din România sau din alt stat sau de o societate de asigurări, cu 30 de zile înainte de expirarea garanției de bună execuție a contractului.
  12. Cuantumul garanției tehnice de bună execuție reprezintă 3% din prețul contractului fără TVA și este în valoare de ................. lei. În cazul neconstituirii garanției tehnice de bună execuție, în termenul prevăzut la art.9.11din contract, achizitorul își rezervă dreptul de a executa garanția de bună execuție.
  13. Achizitorul are dreptul să emită pretenții asupra garanției tehnice de bună execuție, în limita daunelor directe create și /sau a penalităților de întârziere, dacă contractorul nu își îndeplinește obligațiile asumate prin contract, cu condiția notificării prealabile a contractorului, dar fără a fi necesar acceptul contractorului.
  14. În cazul reținerii de către Achizitor a eventualelor daune din valoarea garanției tehnice de bună execuție, contratorul de obligă ca în termen de 15 zile să reconstituie garanția până la valoarea anterioară reținerii daunelor.
  15. Daca este cazul, scrisoare de garanție bancara pentru restituire avansului in favoarea Autorității contractante, se va depune in original la sediul autorității contractante sau se va transmite de către banca Contractantului prin mesaj SWIFT autentificat MT 760 la GARANTI BANK SA, Swift code UGBIROBUXXX, cu instrucțiuni de avizare. Garanția bancara va expira la 30 de zile de la data livrării produselor.

# Începere, Întârzieri, Sistare

* 1. Contractantul are obligația de a începe furnizarea produselor în conformitate cu prevederile art. 5 din prezentul contract.
  2. În cazul incidenței unei situații de caz fortuit sau forță majoră, obligațiile se suspendă pe parcursul existenței acestor evenimente, urmând ca termenul de predare a bunurilor să fie prelungit cu un termen care nu poate să depășească durata de existență a evenimentului considerat caz, încheindu-se în acest sens un act adițional. Contractantul nu datorează în acest caz penalități de întârziere.

# Derularea și monitorizarea contractului

* 1. Raportarea în cadrul contractului de achiziție publică de produse

1. dacă este cazul, contractantul va prezenta documentele și rapoartele conform celor specificate în caietul de sarcini și cu respectarea termenului prevăzut de art. 5;
2. contractantul are obligația să elaboreze, pe perioada de furnizare a produselor, toate rapoartele și documente solicitate conform prevederilor cuprinse în caietul de sarcini;
3. aprobarea de către autoritatea contractantă a rapoartelor și documentelor realizate și furnizate de către contractant, va fi făcută astfel cum este stabilit în caietul de sarcini și va certifica faptul că acestea sunt conforme cu termenii contractului.
   1. Contractantul va întreprinde toate măsurile și acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite în caietul de sarcini.

# Graficul de livrare

* 1. Părțile se asigură că, graficul de livrare prezentat conform art. 5.3. reprezintă eșalonarea fizică a livrărilor de produse și a realizării tuturor activităților din contract stabilite în corelație cu data efectivă a semnării contractului și conține datele exacte pentru toate termenele și/sau punctele de reper, astfel cum sunt acestea determinate pentru toate activitățile din contract.
  2. Livrarea produselor și a activităților se realizează în succesiunea și cu respectarea termenelor stabilite prin graficul de livrare, astfel cum este acceptat de către autoritatea contractantă și cum este constituit ca parte integrantă din contract.
  3. Verificarea îndeplinirii obligațiilor contractuale de către contractant și evaluarea stadiului activităților, în sensul respectării termenelor și punctelor de reper stabilite pentru livrarea produselor, se face prin raportare la conținutul graficul de livrare acceptat.
  4. În cazul în care, pe parcursul duratei contractului, autoritatea contractantă constată și consideră că livrarea produselor nu respectă eșalonarea fizică a activităților, astfel cum este stabilită prin graficul de livrare, va percepe penalități de întârziere, astfel cum sunt stabilite la art. 24.3.
  5. Prin excepție, dacă nerespectarea termenelor de livrare stabilite prin graficul inițial se datorează unor cauze care nu îi sunt imputabile contractantului, autoritatea contractantă are obligația de a solicita contractantului să prezinte graficul actualizat, iar contractantul are obligația de a prezenta graficul revizuit, în vederea finalizării contractului la data stabilită în contract.
  6. Orice versiune aprobată a graficului de livrare înlocuiește versiunile anterioare.

# Modificarea contractului

* 1. Pe durata perioadei de valabilitate a contractului părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul părților, fără a afecta caracterul general al contractului, în limitele dispozițiilor prevăzute de actele normative în vigoare.
  2. Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia contractantul a fost declarat câștigător în cadrul procedurii de atribuire.
  3. Partea care propune modificarea contractului are obligația de a transmite celeilalte părți propunerea de modificare a contractului cu respectarea clauzelor prevăzute la art. 8 Comunicarea între părți și documentele suport cu cel puțin 5 zile înainte de data la care se consideră că modificarea ar trebui să producă efecte.
  4. Modificarea va produce efecte doar dacă părțile au convenit asupra acestui aspect în scris, cum ar fi prin semnarea unui act adițional.

# Subcontractarea

* 1. Contractantul are dreptul de a subcontracta părți din prezentul contract și/sau poate schimba subcontractanții specificați în propunerea tehnică numai cu acordul prealabil, scris, al autorității contractante.
  2. Contractantul are obligația de a prezenta la încheierea contractului contractele încheiate cu subcontractanții desemnați în cadrul ofertei depuse pentru atribuirea acestui contract. Contractele de subcontractare se constituie anexă la contract, făcând parte integrantă din acesta.
  3. Contractantul se obligă să încheie contracte de subcontractare doar cu subcontractanții care își exprimă acordul cu privire la obligațiile contractuale asumate de către contractant prin prezentul contract.
  4. Contractantul are dreptul de a solicita autorității contractante, în orice moment pe perioada derulării contractului, numai în baza unor motive justificate, fie înlocuirea/renunțarea la un subcontractant, fie implicarea de noi subcontractanți. Contractantul trebuie să solicite, în scris, aprobarea prealabilă a autorității contractante înainte de implicarea acestuia în derularea contractului. Solicitarea în scris în vederea obținerii aprobării autorității contractante privind implicarea de noi subcontractanți se realizează numai după ce contractantul a efectuat el însuși o verificare prealabilă a subcontractantului ce urmează a fi propus, prin raportare la caracteristicile activităților care urmează a fi subcontractate, precum și prin raportare la prevederile legislației de achiziții publice privind înlocuirea/introducerea unui subcontractant în timpul implementării contractului.
  5. Înlocuirea/implicarea subcontractanților de către contractant în perioada de implementare a contractului poate interveni, cu acordul autorității contractante, în următoarele situații:

1. înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți;
2. declararea unor noi subcontractanți ulterior semnării contractului, în condițiile în care lucrările/serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora;
3. renunțarea/retragerea subcontractanților din contract.
   1. Autoritatea contractantă notifică contractantului decizia sa cu privire la înlocuirea unui subcontractant/implicarea unui nou subcontractant, motivând decizia sa în cazul respingerii aprobării.
   2. Autoritatea contractantă are obligație de a solicita prezentarea contractelor încheiate între contractant și subcontractant/subcontractanții declarați ulterior, care să conțină obligatoriu, cel puțin următoarele elemente:
      * activitățile ce urmează a fi subcontractate;
      * numele, datele de contact, reprezentanții legali ai noului/noilor subcontractant/subcontractanți;
      * valoarea aferentă prestațiilor noului/noilor subcontractant/subcontractanți.
      * experiența similara relevanta si specifica a noului subcontractant.
   3. Subcontractantul/subcontractanții au obligație de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către contractant la ofertă, aferentă părții din contract/activității supuse subcontractării.
   4. Niciun contract de subcontractare nu creează raporturi contractuale între subcontractant și autoritatea contractantă. Contractantul este pe deplin răspunzător față de autoritatea contractantă pentru modul în care îndeplinește contractul. Contractantul răspunde pentru actele și faptele subcontractanților săi ca și cum ar fi actele sau faptele sale. Aprobarea de către autoritatea contractantă a subcontractării oricărei părți a contractului sau a angajării de către contractant a unor subcontractanți pentru anumite părți din contract nu eliberează contractantul de niciuna dintre obligațiile sale din contract.
   5. În cazul în care un subcontractant nu reușește să își execute obligațiile contractuale, autoritatea contractantă poate solicita contractantului fie să înlocuiască respectivul subcontractant cu un alt subcontractant, care să dețină calificările și experiența solicitate de autoritatea contractantă, fie să preia el însuși partea din contract care a fost subcontractată.
   6. Partea din contract încredințată unui subcontractant de contractant nu poate fi încredințată unor terțe părți de către subcontractant.
   7. Orice schimbare a subcontractantului fără aprobarea prealabilă în scris a autorității contractante sau orice încredințare a unei părți din contract, de subcontractant către terțe părți este considerată o încălcare a contractului, situație care îndreptățește autoritatea contractantă la reziliere, conform Codului Civil, a contractului și obținerea de despăgubiri din partea contractantului.
   8. Pe perioada derulării contractului, contractantul trebuie să se asigure că subcontractanții nu aduc atingere drepturilor autorității contractante în temeiul prezentului contract.
   9. Pe perioada derulării contractului, autoritatea contractantă poate solicita contractantului să înlocuiască un subcontractant care se află în una dintre situațiile de excludere specificate în legislația în vigoare la momentul atribuirii contractului.
   10. În cazul în care un subcontractant și-a exprimat opțiune de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
4. această opțiune este inclusă explicit în contractul de subcontractare constituit ca anexă la contract și făcând parte integrantă din acesta;
5. contractul de subcontractare include la rândul său o anexă explicită și specifică privind modalitatea în care se efectuează plata directă de către autoritatea contractantă către subcontractant și care precizează toate și fiecare dintre elementele de mai jos:

* partea din contract/activitate realizată de subcontractant astfel cum trebuie specificată în factura prezentată la plată,
* modalitatea concretă de certificare a părții din contract/activitate de către contractant pentru rezultatul obținut de subcontractant/partea din contract executată de subcontractant înainte de prezentarea facturii de către contractant autorității contractante,
* partea/proporția din suma solicitată la plată corespunzătoare părții din contract/activității care este în sarcina subcontractantului, prin raportare la condițiile de acceptare la plată a facturilor emise de contractant pentru autoritatea contractantă, așa cum sunt acestea detaliate în contract,
* stabilește condițiile în care se materializează opțiunea de plată directă,
* precizează contul bancar al subcontractantului.

# Cesiunea

* 1. În prezentul contract de achiziție publică este permisă doar cesiunea creanțelor născute din acest contract, obligațiile născute rămânând în sarcina părților contractante astfel cum au fost stipulate și asumate inițial, conform OUG nr. 146/2002, cu modificările și completările ulterioare. Cesiunea de creanță va opera în condițiile prevăzute de art. 1566 - 1592 Cod civil. Contractul de cesiune de creanță produce efecte față de autoritatea contractantă doar de la momentul acceptării în scris a acesteia. Plata făcută către contractant anterior acceptării cesiunii de creanță este valabilă, iar autorității contractante nu îi poate fi opus contractul de cesiune de creanță.
  2. Contractantul cesionează în favoarea autorității contractante toate drepturile care decurg din Angajamentul ferm încheiat cu terțul susținător.

# Confidențialitate informațiilor și protecția datelor cu caracter personal

* 1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.
  2. Obligația de confidențialitate nu se aplică în cazul solicitărilor legale privind divulgarea unor informații venite, din partea autorităților publice (ex: instanțe de judecată, ANAF, autorități contractante etc.), în cazul în care legea prevede obligație autorității contractante de a furniza aceste informații.
  3. În prelucrarea datelor cu caracter personal conform contractului, părțile se angajează să respecte toate obligațiile stabilite conform legislației privind protecția datelor cu caracter personal inclusiv, dar fără limitare, conform prevederilor Regulamentului nr. [679/2016](https://idrept.ro/12045068.htm) privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei [95/46/CE](https://idrept.ro/12015837.htm) ("GDPR").
  4. Contractantul garantează că deține tehnica, aparatura și măsurile organizatorice necesare pentru a facilita păstrarea și protecția datelor personale împotriva pierderii ori a oricărei forme de procesare ilegală a acestora, conform art. 5 alin. (1) lit. f) „GDPR”. Aceste măsuri există pentru a asigura un nivel optim de securitate, în limitele tehnologiei disponibile, și au fost realizate în parte pentru a preveni o prelucrare ulterioară inutilă a datelor cu caracter personal.
  5. În contextul încheierii și executării contractului, părțile vor putea prelucra o serie de date cu caracter personal, precum datele de identificare și datele de contact de tipul nume, prenume, funcția ocupată, adresă de email, număr de telefon, semnătură ale persoanelor fizice desemnate în mod direct sau indirect, de către oricare dintre părți în calitate de persoane de contact în vedere executării contractului precum și datele de identificare și date de contact ale administratorilor, directorilor sau altor reprezentanți legali sau convenționali ai părților responsabili cu semnarea, executarea, încetarea sau efectuarea oricăror formalități ce rezultă din lege sau din convenția părților în vederea ducerii la îndeplinire a obligațiilor stabilite prin prezentul contract.
  6. Părțile declară și garantează că se vor informa reciproc și în prealabil cu privire la activitățile de prelucrare a datelor cu caracter personal, cu respectarea prevederilor articolului 13 din GDPR și a legislației în materie, și că vor asigura informarea adecvată a tuturor persoanelor fizice ale căror date cu caracter personal sunt prelucrate și dezvăluite în contextul încheierii și executării prezentului contract.
  7. În vederea asigurării securității și confidențialității prelucrării datelor cu caracter personal, părțile vor implementa măsuri tehnice și organizatorice adecvate și se vor asigura că persoanele care efectuează operațiuni de prelucrare a datelor persoanelor vizate cunosc și respectă cerințele legale în materie precum și politicile și procedurile interne implementate la nivelul fiecărei părți.
  8. Fiecare dintre părți se obligă să informeze cealaltă parte cu privire la existența unor breșe de securitate sau a unor încălcări a securității datelor cu caracter personal fără întârziere nejustificată și să ia măsurile care se impun pentru remedierea acestora.
  9. Contractantul va fi responsabil pentru toate daunele suferite de autoritatea contractantă și/sau orice asociat al acestuia ca urmare a sau în legătură cu neîndeplinirea obligațiilor din contract, de către contractant, referitoare la conformarea cu „GDPR” și respectarea standardelor de confidențialitate și protecție a datelor cu caracter personal, incluzând bunurile implicate și angajații săi și terțele părți care efectuează integral ori parțial prezentul contract, în numele contractantului. Termenul de „asociat” cuprinde persoanele fizice ale căror date cu caracter personal devin publice sau sunt utilizate de contractant cu încălcarea legislației în materia protecției datelor cu caracter personal

# Obligațiile și drepturile principale ale autorității contractante

* 1. Autoritatea contractantă va pune la dispoziția contractantului, cu promptitudine, orice informații și/sau documente pe care le deține și care pot fi relevante pentru realizarea contractului. În măsura în care autoritatea contractantă nu furnizează datele/informațiile/documentele solicitate de către contractant, termenele stabilite în sarcina contractantului pentru furnizarea produselor se prelungesc în mod corespunzător.
  2. Autoritatea contractantă se obligă să respecte prevederile caietului de sarcini.
  3. Autoritatea contractantă va colabora cu contractantul pentru furnizarea informațiilor pe care acesta din urmă le poate solicita în mod rezonabil pentru realizarea contractului.
  4. Autoritatea contractanta are obligația să desemneze, în termen de 5 zile de la semnarea contractului, persoana de contact.
  5. Autoritatea contractantă sau reprezentantul său are obligația de a verifica conformitatea produselor furnizate cu specificațiile din anexele la contract. Până la finalul perioadei de livrare, contractantul va asigura testarea, validarea și punerea în funcțiune a aplicațiilor software ce au fost ofertate.
  6. În situația prevăzută la art. 17.5., autoritatea contractantă are dreptul:

1. de a rezilia integral/parțial contractul;
2. de a solicita contractantului să înlocuiască bunurile care nu au fost acceptate sau în privința cărora sau ridicat obiecții; în aceste condiții se stabilește un termen rezonabil în care contractantul are dreptul să înlocuiască bunul/remedieze deficiențele bunului. Acordarea acestui termen suplimentar nu afectează dreptul autorității contractante de a percepe penalități de întârziere pentru perioada cuprinsă între momentul la care trebuiau predate bunurile și momentul la care bunurile au fost înlocuite/au fost remediate defectele bunului;
3. de a remedia defectele bunului, pe cheltuiala contractantului. În această situația plata aferentă costurilor va fi achitată din garanția de bună execuție, contractantul fiind obligat să o reîntregească în termen de 5 zile de la data la care i s-a comunicat efectuarea plății de către autoritatea contractantă.
   1. În ipoteza în care autoritatea contractantă a refuzat/a făcut obiecții doar în privința unei cantități parțiale de bunuri și a acordat contractantului dreptul de a înlocui/remedia deficiențele bunului, aceasta are dreptul de a rezilia parțial contractul, doar în ceea ce privește bunurile care nu au fost preluate sau în privința cărora s-au solicitat remedieri, iar contractantul nu le-a remediat. Contractantului i se vor aplica prevederile art.20.3, 24.2(i), 24.3, 24.7 si 24.8.
   2. Dreptul autorității contractante de a inspecta, testa și, dacă este necesar, respinge, nu va fi limitat sau amânat datorită faptului că produsele au fost inspectate și testate de contractant, cu sau fără participarea unui reprezentant al autorității contractante, anterior livrării acestora la destinația finală.
   3. În situația în care autoritatea contractantă constată existența unor vicii/neconformități ascunse ale bunului, aceasta are obligația să le aducă la cunoștință contractantului în termen de 10 zile lucrătoare de la momentul la care le-a descoperit. Remedierea viciilor ascunse se va face conform prevederilor caietului de sarcini.
   4. Dacă viciile/neconformitățile bunului sunt descoperite ulterior încetării contractului recuperarea prejudiciului cauzat se va face potrivit normelor de drept comun.
   5. În ipoteza în care viciile/neconformitățile ascunse vizează doar o parte din bunuri, autoritatea contractantă are dreptul de a rezilia parțial contractul, în privința acestor bunuri. Contractantului i se vor aplica prevederile art.20.3, 24.2(i), 24.3, 24.7 si 24.8.
   6. Recepția calitativă și cantitativă se va efectua la destinația finală a produselor, comunicată de autoritatea contractantă, în baza certificatelor de conformitate, a certificatului de garanție și a avizului de expediție a produselor, conform caietului de sarcini. Fiecare produs va fi însoțit de toate subansamblele/părțile componente necesare punerii și menținerii în funcțiune.
   7. Recepția produselor de către autoritatea contractantă se va face în termen de maxim 1 luna de la data livrării de către contractant, în locația stabilita de autoritatea contractantă, prin intermediul procesului- verbal de recepție semnat de ambele părți, în condițiile prevăzute în caietul de sarcini și prezentul contract. Autoritatea contractantă este îndreptățită să refuze recepția în cazul unor neconformități majore față de specificațiile caietului de sarcini sau orice alte neconformități ce nu permit utilizarea în parametrii și la capacitatea avută în vedere prin Caetul de sarcini a *Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW*.
   8. Livrarea echipamentelor pentru *Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW* se va efectua de către contractant si toate cheltuielile ocazionate de livrarea echipamentelor vor fi suportate de către contractant.
   9. Autoritatea contractantă va efectua plata către contractant în condițiile art. 31 din prezentul contract.
   10. Autoritatea contractantă va asigura și pune la dispoziție spațiile necesare pentru livrarea, amplasarea, punerea în funcțiune, testarea și recepția echipamentelor care fac obiectul contractului.
   11. Autoritatea contractantă va notifica contractantul, prin canalele de comunicație puse la dispoziție de acesta, privind orice incidente sau disfuncționalități care intervin pe perioada de derulare a contractului.
   12. Autoritatea contractantă își rezervă dreptul de a recupera de la contractant orice prejudicii care vor fi generate de întârzierile cauzate, de erorile/lipsa de profesionalism, de nerespectarea obligațiilor conform contractului, caietului de sarcini și legislației în vigoare.

# Asocierea de operatori economici (dacă este cazul)

* 1. Fiecare dintre asociați este responsabil individual și în solidar față de autoritatea contractantă, fiind considerat ca având obligații comune și individuale pentru executarea contractului.
  2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul contractului.
  3. Membrii asocierii înțeleg și confirmă că liderul asocierii este autorizat să primească dispoziții din partea autorității contractante și să primească plata pentru și în numele persoanelor care constituie asocierea.
  4. Prevederile contractului de asociere nu sunt opozabile autorității contractante.

# Obligațiile principale ale contractantului

* 1. Contractantul va furniza produsele și va realiza activitățile, va executa operațiunile conexe cerute prin caietul de sarcini și își va îndeplini obligațiile în condițiile stabilite prin prezentul contract, cu respectarea prevederilor documentației de atribuire și a ofertei în baza căreia i-a fost atribuit contractul.
  2. Contractantul va furniza produsele și va presta serviciile cu atenție, eficiență și diligență, cu respectarea dispozițiilor legale, aprobările și standardele tehnice, profesionale și de calitate în vigoare.
  3. Contractantul se obligă să depună garanția de bună execuție în termen de maxim 5 zile lucrătoare de la semnarea contractului de ambele părți .In cazul in care se va constitui garanția prin rețineri succesive se vor aplica prevederile articolul 40 din HG 395/2016 . Acest termen poate fi prelungit la solicitarea justificată a contractantului, fără a depăși 15 zile de la data semnării contractului.
  4. Contractantul va respecta toate prevederile legale în vigoare și se va asigura că și personalul său, implicat în contract, va respecta prevederile legale, aprobările și standardele tehnice, profesionale și de calitate în vigoare.
  5. În cazul în care contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din contract.
  6. Părțile vor colabora, pentru furnizarea de informații pe care le pot solicita în mod rezonabil între ele pentru realizarea contractului.
  7. Contractantul va adopta toate măsurile necesare pentru a asigura, în mod continuu, personalul, echipamentele și suportul necesare pentru îndeplinirea în mod eficient a obligațiilor asumate prin contract.
  8. Contractantul are obligația de a desemna, în termen de 5 zile de la semnarea contractului, persoana de contact.
  9. Contractantul are obligația de a asigura disponibilitatea personalului, pe toată durata contractului. Contractantul are obligația de a asigura desfășurarea activităților stipulate în contract prin acoperirea cu personal specializat pe toată durata implementării contractului. Contractantul trebuie să se asigure că, pentru toată perioada contractului, personalul principal alocat fiecărei activități vor îndeplini obligațiile stabilite în sarcina acestora.
  10. Contractantul nu va efectua schimbări în cadrul personalului stabilit, fără aprobarea prealabilă scrisă a autorității contractante. Autoritatea contractantă va transmite aprobarea/respingerea schimbărilor de personal în termen de maximum 10 zile, calculat de la primirea documentelor justificative în formă completă și corectă. Aprobarea înlocuirii personalului/de personal produce efecte cu data emiterii acesteia de către autoritatea contractantă.
  11. În situația în care contractantul sau autoritatea contractantă solicită înlocuirea personalului, contractantul va transmite autorității contractante, pentru verificare și aprobare, documente justificative privind calificarea educațională și/sau profesională, abilitățile, experiența profesională generală și specifică a personalului propus.. În cazul respingerii personalului propus, autoritatea contractantă va notifica, în scris, motivele respingerii și termenul de prezentare a unei noi propuneri.
  12. În cazul în care contractantul nu este în măsură să furnizeze un înlocuitor în condițiile stabilite la art. 19.11, care să nu diminueze avantajul obținut de contractant ca urmare a aplicării criteriului de atribuire din prezentul contract, autoritatea contractantă va decide rezilierea contractului.
  13. Costurile suplimentare generate de înlocuirea personalului incumbă contractantului.
  14. Contractantul se obligă să emită factura aferentă produselor furnizate prin prezentul contract numai după recepția produselor în condițiile stabilite la art. 17 din contract.
  15. Contractantul este pe deplin responsabil pentru furnizarea produselor, prestarea serviciilor și executarea operațiunilor conexe, după caz, în condițiile caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.
  16. Contractantul are obligația de actualizare a datelor și informațiilor privind beneficiarul real, în mod regulat, de fiecare dată când are loc o modificare a acestora, până la încetarea relațiilor contractuale, sub rezerva aplicării sancțiunilor legale.
  17. Toate obligațiile referitoare la beneficiarul real al fondurilor vor fi aplicate inclusiv în ceea ce privește subcontractanții.
  18. Contractantul are obligația de a asigura disponibilitatea informațiilor și a documentelor referitoare la prezentul contract, timp de 5 ani de la data încetării contractului, cu ocazia misiunilor de control desfășurate de Ministerul Investițiilor și Proiectelor Europene sau de alte structuri cu competențe în controlul și recuperarea debitelor aferente finanțării nerambursabile.
  19. Contractantul are obligația de a asigura mentenanța produselor furnizate conform prevederilor din caietul de sarcini.
  20. Pe toată durata contractului, atât în perioada de garanție, cât și după expirarea perioadei de garanție, după caz, contractantul va asigura suport tehnic, conform prevederilor din caietul de sarcini.
  21. Contractantul are obligația de a asigura gestionarea deșeurilor rezultate în urma lucrărilor executate. Deșeurile vor fi îndepărtate în cel mult 48 de ore de la producerea lor, cu asigurarea preluării de firme autorizate in acest sens, după caz.

# Despăgubiri

* 1. Contractantul își asumă riscurile generale identificate în caietul de sarcini prin participarea sa la procedura de achiziție publică și semnarea prezentului contract și nu va avea nicio pretenție în cazul apariției acestora, cu excepția cazurilor în care culpa se datorează unor terțe părți sau unor motive neimputabile acestuia. Lipsa culpei trebuie dovedită de contractant.
  2. Contractantul va despăgubi, proteja și apăra, pe cheltuiala sa, autoritatea contractantă pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune ori omisiune a contractantului, în executarea prezentului contract, inclusiv împotriva oricărei încălcări a prevederilor legale sau a drepturilor terților, privind brevetele, mărcile comerciale ori alte forme de proprietate intelectuală precum dreptul de autor.
  3. Contractantul se obligă să plătească daune-interese, cheltuieli, taxe și cheltuieli de orice natură, aferente, în situația neexecutării sau executării necorespunzătoare a obligațiilor din prezentul contract.
  4. Pe cheltuiala sa, contractantul va despăgubi, proteja și apăra autoritatea contractantă, pentru și împotriva tuturor acțiunilor în justiție, reclamațiilor, pierderilor și pagubelor rezultate din executarea prezentului contract de către contractant, în condițiile în care acesta este notificat de către autoritatea contractantă despre asemenea acțiuni, revendicări, pierderi sau pagube, după ce autoritatea contractantă a luat cunoștință despre acestea; limitarea responsabilității nu se va aplica în cazuri de culpă gravă sau neîndeplinirea intenționată a obligațiilor.
  5. Pe parcursul derulării contractului pot apărea și alte riscuri cu caracter specific care pot conduce la întârzieri în desfășurarea activității contractantului și care vor fi soluționate de către părți, potrivit prevederilor legale.
  6. Pentru riscurile incluse în acest articol și caietul de sarcini, autoritatea contractantă nu va accepta solicitări ulterioare de reevaluare a condițiilor din propunerea tehnică și/sau financiară, respectiv de modificări la contract, daca oferta contractantului nu a inclus diligențele necesare, respectiv includerea de masuri pentru eliminarea sursei de risc sau diminuarea impactului acestuia.

# Obligațiile terțului susținător

* 1. În cazul în care contractatul întâmpină dificultăți pe parcursul derulării contractului, terțul susținător se obligă să asigure îndeplinirea completă și reglementară a obligațiilor contractuale, pentru partea din contract ce face obiectul angajamentului ferm.
  2. Terțul susținător este obligat să răspundă pentru prejudiciile cauzate autorității contractante ca urmare a nerespectării obligațiilor prevăzute în angajament.
  3. În cazul în care pe timpul derulării contractului va fi necesară intervenția terțului susținător, aceasta se va face prin act adițional semnat între autoritatea contractantă, terțul susținător și contractant. După încheierea actului adițional, termenul de mobilizare a tuturor resurselor în vederea ducerii la îndeplinire a contractului este de 3 zile lucrătoare de la semnarea actului adițional.
  4. Terțul susținător este obligat să răspundă față de beneficiar pentru partea din contract ce face obiectul angajamentului ferm, conform clauzelor contractuale.
  5. Retragerea susținerii de către terțul susținător duce la rezilierea contractului de plin drept, fără somație, fără punere în întârziere și fără intervenția instanței de judecata, precum și de a pretinde plata de daune- interese, cu aplicarea art. 21.2.

# Conflictul de interese

* 1. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării contractului trebuie notificat în scris autorității contractante, fără întârziere.
  2. Contractantul se va asigura că personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea autorității contractante, orice membru al personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul contract.
  3. Contractantul are obligație de a respecta prevederile legale în domeniul achizițiilor cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante implicați în procedura de atribuire cu care autoritatea contractantă a încetat relațiile contractuale ulterior atribuirii contractului de achiziție publică, pe parcursul unei perioade de cel puțin 12 (douăsprezece) luni de la încheierea contractului, sub sancțiunea rezilierii contractului.

# Conduita contractantului

* 1. Contractantul/personalul contractantului/subcontractanții va/vor acționa întotdeauna loial și imparțial și ca un consilier de încredere pentru autoritatea contractantă, conform regulilor și/sau codului de conduită al domeniului său de activitate precum și cu discreția necesară.
  2. În cazul în care contractantul sau subcontractantul/subcontractanții se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul contract sau pentru a favoriza/defavoriza orice persoană în legătură cu prezentul contract, autoritatea contractantă poate decide încetarea contractului.
  3. Contractantul și personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum și după încetarea contractului.

# Obligații privind daunele și penalitățile de întârziere

* 1. Contractantul se obligă să despăgubească autoritatea contractantă în limita prejudiciului creat, împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu produsele furnizate, și/sau
2. daune, despăgubiri, penalități, costuri, taxe și cheltuieli de orice natură, aferente eventualelor încălcări ale oricăror obligații ale sale conform prevederilor contractului.
   1. Contractantul va despăgubi autoritatea contractantă în măsura în care sunt îndeplinite cumulativ următoarele condiții:
3. despăgubirile să se refere exclusiv la daunele suferite de către autoritatea contractantă ca urmare a culpei contractantului;
4. Autoritatea contractantă a notificat contractantul despre primirea unei notificări/cereri cu privire la incidența oricăreia dintre situațiile prevăzute mai sus;
5. valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.
   1. În cazul în care contractantul, din vina sa exclusivă, nu reușește să livreze la termen produsele, autoritatea contractantă are dreptul să perceapă penalități de întârziere în cuantum de 0,1 % pe zi de întârziere din valoarea produselor nelivrate/livrate cu întârziere, calculate pe o perioada cuprinsă între data stabilită pentru îndeplinirea obligațiilor (conform graficului) și data îndeplinirii efective a acestora. În cazul în care întârzierea depășește 90 de zile calendaristice, contractul poate fi reziliat unilaterală de Autoritatea contractantă.
   2. Prin excepție de la dispozițiile art. 24.3, în măsura în care una din obligațiile care nu au fost executate conform contractului a constituit factor de evaluare în cadrul procedurii de atribuire, contractantul este obligat să despăgubească achizitorul cu o sumă în cuantum de 25% din valoarea contractului.
   3. Fără a aduce atingere art. 37, în cazul în care contractantul nu își îndeplinește la termen obligația de constituire a garanției de bună-execuție asumată prin contract, autoritatea contractantă va reține garanția de participare, potrivit dispozițiilor HG nr. [395/2016](https://idrept.ro/00178471.htm).
   4. În cazul în care contractantul livrează bunuri afectate de vicii sau neconforme, iar autoritatea contractantă optează pentru acordarea unui termen în care contractantul să înlocuiască/remedieze deficiențele bunurilor respective, aceasta are dreptul de a percepe penalități de întârziere în cuantum de 0,1% zi întârziere din valoarea produselor neconforme, calculate de la termenul de livrare și până la data în care bunurile înlocuite au fost predate sau au fost remediate deficiențele.
   5. În situația în care se face aplicarea dispozițiilor art. 37 din contract (rezilierea contractului) contractantul va fi obligat la plata de daune interese, în cuantumul de 0,1 % pe zi de întârziere din valoarea contractului, calculate până la atribuirea produselor rămase de furnizat, contractate printr-o nouă procedură de achiziție publică,.
   6. În cazul neîndeplinirii sau îndeplinirii necorespunzătoare a altor obligații contractuale, contractantul acoperă integral prejudiciul cauzat autorității contractante.
   7. Contractantul si Autoritatea Contractanta agreează sa se realizeze un test de performanta pentru o perioada de 72 de ore, după punerea in funcțiune a instalației urmata de o perioada de cel puțin 2 săptămâni de funcționare normala si stabila a acesteia. Testul de performanta se încheie cu un Protocol care va consemna rezultatele testului de performanta. Contractantul garantează performante Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW conform FORMULAR F21 - PARAMETRII GARANTAȚI: Pe, Qt, ηg, Pem, Qtm, ηgm, Nox, CO, DA si conform FORMULAR F22 - INDICATORI GARANTAȚI: Capacitate instalată în cogenerare de înaltă eficiență, pe gaz, flexibilă, Emisii specifice. Confirmarea parametrilor, respectiv, indicatorilor se demonstrează prin testul de performanta. Restul indicatorilor se demonstrează prin calcul: Δem, B, η. Contractantul se obliga sa plătească penalități in cazul neîndeplinirii performantelor, după cum urmează:
   * pentru fiecare nerealizare de 1% mai puțin fata de valoarea garantata Pe, Contractantului i se va aplica o penalitate de un procent (1%) din valoarea echipamentelor;
   * pentru fiecare nerealizare de 1% mai puțin fata de valoarea garantata Qt, Contractantului i se va aplica o penalitate de un procent (1%) din valoarea echipamentelor;
   * pentru fiecare nerealizare de 1% mai puțin fata de valoarea garantata ηg, Contractantului i se va aplica o penalitate de un procent (1%) din valoarea echipamentelor;
   * pentru fiecare nerealizare de 1% mai puțin fata de valoarea garantata ΔEm, Contractantului i se va aplica o penalitate de un procent (1%) din valoarea echipamentelor;
   * pentru fiecare nerealizare de 1% mai puțin fata de valoarea garantata B, Contractantului i se va aplica o penalitate de un procent (1%) din valoarea echipamentelor;

Valoarea totala a penalităților care poate fi aplicata Contractantului in conformitate cu prezervările art. 24.9 se va deduce din facturile de plată și nu va putea depăși valoarea de 50% din prețul echipamentelor.

* 1. În cazul în care autoritatea contractantă nu onorează facturile în termenul prevăzut la art. 33, la care se adaugă o perioadă de grație de 30 de zile calendaristice, atunci Contractantului poate pretinde plata unei dobânzi penalizatoare în cuantum de 0,1% pe zi din suma datorată și neachitată, calculată până la data achitării în întregime a sumei datorate. Astfel, data de la care autoritatea contractantă datorează dobânda penalizatoare este data la care expira perioada de grație menționată anterior.Valoarea totala a acestor penalitati nu poate depasi 10% din pretul contractului.
  2. Obligația de plată a dobânzii penalizatoare ce revine autorității contractante stabilită la art. 24.10. operează numai în situația în care:

1. contractantul, inclusiv subcontractanții și/sau terții susținători și-au îndeplinit obligațiile contractuale;
2. contractantul nu a primit suma datorată la scadență, cu excepția cazului în care autorității contractante nu îi este imputabilă întârzierea.

# Ambalare și marcare

* 1. (1) Contractantul are obligația de a ambala produsele pentru ca acestea să facă față, fără limitare, la manipularea dură din timpul transportului, tranzitului și expunerii la temperaturi extreme, la soare și la precipitațiile care ar putea să apară în timpul transportului și depozitării în aer liber, în așa fel încât să ajungă în bună stare la destinația finală.

(2) În cazul ambalării greutăților și volumelor în formă de cutii, contractantul va lua în considerare, unde este cazul, distanța mare până la destinația finală a produselor și absența facilităților de manipulare grea în toate punctele de tranzit.

* 1. Toate materialele de ambalare a produselor, precum și toate materialele necesare protecției coletelor (paleți de lemn, foi de protecție, etc.) rămân în proprietatea autorității contractante.

# Livrarea și documentele care însoțesc produsele

* 1. Echipamente pentru realizarea *Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW* vor fi conservate și ambalate corespunzător modului de transport pe răspunderea și pe costurile contractantului. Livrarea și predarea finală a produselor, se va efectua de către contractant, pe costurile acestuia, respectând termenele de livrare specificate. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.
  2. Toate costurile asociate livrării, inclusiv toate taxele legale și asigurarea de transport, în cazul în care este necesară obținerea aprobărilor pentru transport agabaritic, trebuie să fie obținute de contractant, pe costurile sale.
  3. Contractantul se obligă să respecte și termenul comercial de livrare DDP locația Achizitorului, conform INCOTERMS 2020.
  4. Contractantul are obligația de a livra produsele la destinația finală indicată de autoritatea contractantă, respectând:

1. datele din prezentul contract, și
2. termenul comercial stabilit;
   1. (1) La expedierea produselor, contractantul are obligația de a comunica, în scris, atât autorității contractante, cât și, după caz, societății de asigurări, datele de expediere, numărul contractului, descrierea produselor, cantitatea, locul de încărcare și locul de descărcare.

(2) Contractantul va transmite autorității contractante toate documentele care însoțesc produsele astfel:

(2).1.Contractantulva transmite Autoritatii contractante, urmatoarele documente aferente produselor livrate:

**a)** factura fiscală; aceasta va fi intocmita cu aplicare storno avans, daca este cazul;

**b)** avizul de expediţie/packing-listul împreună cu numărul, greutatea, dimensiunile și conținutul ambalajelor;

**c)** certificatul de garanţie de la livrare;

d) instructiuni de depozitare corespunzatoare a marfii;

e) certificat de calitate emis de producător, pentru fiecare echipament in parte, in original;

f) declarație de conformitate CE, pentru fiecare echipament, in original;

g) documentația tehnică completa (manual de utilizare) a fiecarui echipament, personalizata cu tipul, seria si anul de fabricatie, necesară pentru montarea corespunzătoare la locul de utilizare, pentru punerea corecta în funcțiune, acționare și deservire și care va cuprinde printre altele, desenele de montaj împreună cu detaliile necesare referitoare la partea mecanică, partea de control și măsurare, partea electrică, lista subansamblelor agregatelor si a codurilor de comanda, ș.a.m.d, dupa cz. Documentatia se va transmite in original, in limba engleza si in limba romana, atât pe suport de hârtie, cat si pe suport electronic;

h) manualul de calitate al echipamentelor, personalizat cu tipul, seria si anul de fabricatie, care trebuie sa cuprinda certificatele de calitate/conformitate/testari si aprobari, certificate de inspectie, certificate si documentatie conform PED pentru recipientele sub presiune, testul de fabrica al echipamentului (FAT), dupa caz;

i) documentatie echipamente auxiliare, dupa caz.

(2).2. Contractantul se obliga sa asigure piese de schimb pentru o perioada de 25 ani de la livrarea echipamentelor, după perioada de garanție minima de 24 luni aceasta vor fi, contra cost.

* 1. Livrarea produselor se va face la locația indicată de beneficiar.
  2. La livrarea primei tranșe de produse, dacă livrarea se va realiza eșalonat, sau la livrarea tuturor produselor, dacă livrarea se va realiza în mod unitar), se va preda întreaga dotare tehnică, sculele, echipamentele IT, logistica pentru diagnoză, hardware și software prevăzute în caietul de sarcini, precum și toată documentația de însoțire în limba română, fără nicio cheltuială din partea autorității contractante.
  3. Dacă procesul-verbal de recepție calitativă a echipamentelor și serviciilor pentru realizarea *Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW* a fost semnat fără obiecțiuni din partea beneficiarului, contractantul poate emite factura fiscală, elaborată conform prevederilor legale ținând cont de recomandările specificate la art.26.5.(2).1.a).
  4. Fiecare echipament trebuie să fie însoțit la recepție de următoarea documentație tehnică în limba română:
* Manualele și documentațiile solicitate prin caietul de sarcini;
* Declarații de conformitate CE prin care producătorul sau reprezentantul său autorizat garantează și declară că produsul este conform cu toate cerințele aplicabile la nivelul UE pentru comercializare și utilizare în statele membre UE cu toate prevederile relevante din normativele/directivele/regulamente care reglementează producerea/omologarea si comercializarea tipului de produs
* Certificate de garanție și certificate de calitate eliberate de producător;
* Alte documente menționate la art.26.5(2).1.
  1. Depunerea la autoritatea contractantă a documentației complete condiționează plata facturilor pentru produsele livrate.

# Obligații privind asigurările și securitatea muncii care trebuie respectate de către contractant

* 1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.
  2. Contractantul este partea asiguratoare, care are obligația de a încheia, înainte de începerea contractului, asigurările, astfel cum este stabilit în caietul de sarcini.
  3. Toate costurile ce decurg din sau în legătură cu încheierea și menținerea asigurărilor contractantului stabilită în prezentul contract se suportă de către contractant.
  4. Orice daune neacoperite de beneficiile de asigurare cad în sarcina părții obligate să suporte aceste daune conform legislației în vigoare și/sau prevederilor contractuale.

# Instruirea personalului pentru utilizare (serviciile de training)

* 1. Instruirea personalului se va efectua la sediul beneficiarului. Acesta va pune la dispoziție sala de curs. Școlarizarea trebuie să includă și o pregătire practică.

Contractantul va realiza pe cheltuiala proprie instruirea personalului desemnat de Autoritatea Contractantă pentru operarea, întreținerea, mentenanța și reparațiile *Instalației de cogenerare de înaltă eficiență cu ciclu combinat cu puterea electrică totală de minim 81 MW și putere termică de minim 63 MW*.

* 1. Contractantul va realiza instruirea personalului conform graficului activităților anexă la contract si va preda manualele de operare in conformitate cu cerințele autorității din caietul de sarcini..

# Obligații în legătură cu calitatea produselor

* 1. Autoritatea contractantă notifică contractantul cu privire la fiecare neconformitate imediat ce acesta o identifică. La finalizare, contractantul notifică autoritatea contractantă cu privire la defectele/neconformitățile care nu au fost remediate și comunică autorității contractante perioada de remediere a acestora. Drepturile autorității contractante cu privire la orice defect/neconformitate neidentificat(ă) sau nenotificată de către contractant, pe perioada de derulare a contractului, nu sunt afectate. Contractantul remediază defectele/neconformitățile, în termenul comunicat de autoritatea contractantă.

# Asigurări

* 1. Contractantul are obligația de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare și livrare, în funcție de termenul comercial de livrare convenit.

# Perioada de garanție acordată produselor

* 1. Contractantul are obligația de a garanta ca produsele furnizate prin contract sunt noi, nefolosite, de ultimă generație și încorporează toate îmbunătățirile recente în proiectare și structura materialelor si nu sunt prototipuri. De asemenea, contractantul are obligația de a garanta că toate produsele furnizate prin contract nu vor avea nici un defect ca urmare a proiectării, materialelor sau manoperei sau oricărei alte acțiuni sau omisiuni a contractantului și că acestea vor funcționa în condiții normale de funcționare la parametrii de capacitate, performanță și disponibilitate ofertate.
  2. Garanția completă de funcționare fără defecțiuni de la data punerii in funcțiune a instalației în ansamblu și toate componentele acestuia este de \_\_\_\_\_\_\_\_\_\_\_ (se completează conform ofertei). Perioada de garanție ofertată trebuie să se regăsească și în certificatul de garanție al fiecărui produs, fapt ce urmează a fi verificat cu ocazia recepției calitative.
  3. În perioada de garanție, defecțiunile vor fi constatate și remediate conform prevederilor caietului de sarcini.

# Drepturi de proprietate intelectuală

* 1. Orice rezultat/rezultate elaborat(e) și/sau prelucrat(e) de către contractant în executarea contractului vor deveni proprietatea exclusivă a autorității contractante, la momentul efectuării plății sumelor datorate contractantului conform prevederilor prezentului contract. După încetarea prezentului contract, contractantul nu va utiliza documentele sau materialele elaborate și/sau prelucrate, în scopuri care nu au legătură cu prezentul contract, fără acordul scris prealabil al autorității contractante.
  2. Contractantul poate publica articole referitoare la obiectul prezentului contract și face referire la acesta în cursul executării altor contracte pentru terți, cu acordul scris prealabil al autorității contractante numai după finalizarea cu succes a prezentului contract.
  3. Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului vor fi proprietatea exclusivă a autorității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

# Facturare și plăți în cadrul contractului

* 1. Plățile care urmează a fi realizate în cadrul contractului se vor face numai în baza facturii fiscale, după efectuarea recepției cantitative si calitative a produselor fără obiecții, confirmată de întocmirea procesului-verbal de recepție cantitativa si calitativă, semnat de către părți și a tuturor documentelor justificative, conform mențiunilor de la art. 26.8.
  2. Modalitățile de plata:

1. Plata unui avans la solicitarea furnizorului in conformitate cu art. 33.8 de mai jos. Avansul solicitat poate fi de maxim 30% din valoarea contractului.
2. Plata de pana la 90% din prețul echipamentelor, in termen de 30 zile de la recepția echipamentelor si semnarea fara obiectiuni a procesului verbal de receptie de catre autoritatea contractanta. . Procesul-verbal de recepție calitativă și cantitativă, va fi perfectat în termen de maxim 1 (una) luna de la data livrării de către contractant.
3. Plata a 10% din valoarea echipamentelor, in termen de 30 zile de la PIF (punerea in funcțiune a echipamentelor) si testul de performanta realizat cu succes, dar nu mai târziu de 12 luni de la livrare;
4. Plata serviciilor de asistenta tehnica la montaj, commisioning-ului, punerea in funcțiune si testul de performanta se va achita termen de 30 zile după prestarea serviciilor si reușita testului de performanta.
   1. Plata se va face prin virament bancar, direct în contul contractantului deschis la Trezoreria .................. nr. , utilizându-se prețurile unitare din oferta financiară.
   2. Autoritatea contractantă are obligația de a efectua plata către furnizor în termenul prevăzut la art. 6 alin.1 lit. a) din Legea nr. 72/2013, termen calculat de la data înregistrării facturii la autoritatea contractantă, în coroborare cu prevederile art. 24.9 din prezentul contract.
   3. Facturile furnizate vor fi emise și completate în conformitate cu legislația română în vigoare, în lei, în conformitate cu prevederile contractuale și Codul Fiscal in vigoare.
   4. Dacă factura are elemente greșite și/sau greșeli de calcul identificate de autoritatea contractantă și sunt necesare revizuiri, clarificări suplimentare sau alte documente suport din partea contractantului, plata facturii se suspendă. Repunerea în termen se face de la momentul emiterii facturii în mod corect.
   5. Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către organele de control intern ale contractantului sau alte organisme de control abilitate de lege.

# Plata în avans

Autoritatea contractantă accepta posibilitatea de a oferi plăți în avans in valoarea de maxim 30%.

* + 1. Autoritatea contractantă poate efectua plăți în avans la solicitarea contractantului, în vederea furnizării produselor din prezentul contract, în conformitate cu prevederile prezentelor clauze. Efectuarea plății in avans va fi condiționată de transmiterea către Autoritatea Contractanta a garanției de bună execuție și depunerea unei garanții de restituire a avansului conform precizărilor de la art.9 in valoare de 100% din valoarea avansatului solicitat.
    2. Contractantul, cu excepția cazurilor în care legea prevede altfel, va prezenta autorității contractante o garanție de restituire a avansului și o va transmite prin mesaj SWIFT, conform precizărilor art.9. Garanția de restituire a avansului trebuie să fie acoperitoare atât pentru recuperarea avansului acordat, cât și pentru repararea prejudiciilor ce ar putea fi aduse prin imobilizarea fondurilor publice, pentru perioada prevăzută de la momentul plății până la justificarea integrală a avansului. Garanția de restituire a avansului va fi emisa de o societate bancară și contractantul va transmite documentele doveditoare în această privință. Garanția de restituire a avansului va fi irevocabilă și va prevedea că plata garanției de restituire a avansului se va executa necondiționat, respectiv la prima cerere a autorității contractante, pe baza declarației acesteia cu privire la culpa contractantului. Garanția de restituire a avansului a unei asocieri sau a unui consorțiu va fi emisă în numele asocierii sau consorțiului și în beneficiul autorității contractante.

Contractantul se va asigura că garanția de restituire a avansului va rămâne valabilă și în vigoare până la justificarea sau rambursarea avansului, dar valoarea garanției poate fi redusă în mod progresiv cu sumele justificate de către contractant, așa cum acestea sunt indicate în certificatele de plată. Dacă plata în avans nu a fost justificată integral sau rambursată cu 30 de zile înainte de data expirării garanției, contractantul va prelungi valabilitatea garanției până la justificarea integrală sau rambursarea plății în avans. În cazul în care garanția de restituire a avansului și-a încetat valabilitatea, iar contractantul nu a prelungit valabilitatea garanției, sumele ramase de justificat din avans vor fi considerate, fără altă formalitate, ca fiind datorate și vor fi recuperate de către autoritatea contractantă, prin emiterea unei note de debit către contractant sau prin deducere din plățile viitoare datorate contractatului în baza contractului cu perceperea majorărilor de întârziere existente pentru veniturile bugetare, calculate pentru perioada cuprinsă între data acordării avansului și data recuperării sumelor restante.

Avansul trebuie justificat până la termenul final de livrare a bunurilor aferente prezentului contract, conform graficului de livrare, anexă la prezentul contract.

Garanția de restituire a avansului va fi eliberată de către autoritatea contractantă contractantului la data și atunci când plata avansului este integral justificată sau rambursată.

* + 1. În cazul în care contractul este reziliat sau denunțat unilateral sau încetează în conformitate cu prevederile art. 22, sumele rămase de justificat din avans vor fi considerate, fără altă formalitate, ca fiind datorate de către contractant autorității contractante și vor fi percepute penalități de întârziere calculate pentru perioada de când s-a acordat avansul și până în momentul recuperării. Garanția de restituire a avansului poate fi executată imediat de autoritatea contractantă pentru a rambursa sumele rămase de justificat din plata în avans*.*
    2. Sumele reprezentând plăți în avans și nejustificate prin bunuri livrate, în condițiile prevederilor contractuale, vor fi recuperate de către autoritatea contractantă..
    3. În cazul nelivrării bunurilor pentru care s-au plătit avansuri, recuperarea sumelor de către autoritatea contractantă se face cu perceperea majorărilor de întârziere la nivelul celor existente pentru veniturile bugetare, calculate pentru perioada de când s-au acordat și până s-au recuperat.
    4. În cazul neîndeplinirii sau îndeplinirii necorespunzătoare a părții de contract pentru care s-a acordat avans, recuperarea sumelor de către autoritatea contractantă se face cu perceperea penalităților de întârziere, calculate pentru perioada de când s-a acordat avansul și până în momentul recuperării.
    5. Plata în avans se va realiza într-o singura tranșă. Recuperarea avansului se va realiza prin deduceri integrale (100%) din facturile ulterioare.

# Suspendarea contractului

* 1. În situații temeinic justificate, Autoritatea Contractanta poate notifica Furnizorului suspendarea executării contractului.
  2. În cazul în care se constată că procedura de atribuire a contractului de produse sau executarea contractului este viciată de erori esențiale, nereguli sau de fraudă, părțile au dreptul să suspende executarea contractului.
  3. În cazul suspendării/sistării temporare a furnizării produselor, durata contractului se va prelungi automat cu perioada suspendării/sistării.

# Clauză suspensivă

* 1. Încheierea contractului de achiziție publică este condiționată de încheierea de către Autoritatea Contractanta a contractelor pentru Achiziția de echipamente și servicii pentru realizarea Instalației de cogenerare cu motoare termice cu puterea electrică totală de minim 27 MW și putere termică totală de minim 26,10 MW, cu trei unități identice si a celui pentru integrarea Centralei de Cogenerare de înaltă eficiență pe gaz, flexibilă, în sectorul încălzirii centralizate a Municipiului Râmnicu Vâlcea. Clauza suspensivă acționează pe o perioadă de 6 luni de la data comunicării rezultatului procedurii.
  2. În cazul în care, indiferent de motive, contractele de achiziție menționate mai sus nu se vor semna, Autoritatea contractantă îşi rezerva dreptul de a aplica prevederile art. 212 alin (1) lit. c) din Legea 98/2016. Furnizorul accepta ca Autoritatea contractantă nu poate fi considerat răspunzătoare pentru vreun prejudiciu în cazul anularii procedurii de atribuire, indiferent de natura acestuia şi indiferent dacă Autoritatea contractantă a fost notificata asupra existenței unui asemenea prejudiciu.

# Forța majoră. Cazul fortuit

* 1. Forța majoră și cazul fortuit exonerează de răspundere părțile în cazul neexecutării parțiale sau totale a obligațiilor asumate prin prezentul contract, în conformitate cu prevederile art. 1.351 din Codul civil.
  2. Forța majoră și cazul fortuit trebuie dovedite.
  3. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.
  4. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.
  5. Îndeplinirea contractului va fi suspendată în perioada de acțiune a forței, dar fără a prejudicia drepturile ce li se cuveneau părților până la apariția acesteia.
  6. Dacă forța majoră acționează sau se estimează că va acționa o perioadă mai mare de 60 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

# Încetarea contractului

* 1. Prezentul contract încetează prin ajungere la termen sau la momentul la care toate obligațiile stabilite în sarcina părților au fost executate.
  2. Autoritatea contractantă își rezervă dreptul de a rezilia contractul, fără însă a fi afectat dreptul părților de a pretinde plata unor daune sau alte prejudicii, dacă:

1. contractantul nu se conformează, în perioada de timp, conform notificării emise de către autoritatea contractantă, prin care i se solicită remedierea neconformității sau executarea obligațiilor care decurg din prezentul contract;
2. contractantul subcontractează părți din contract fără a avea acordul scris al autorității contractante;
3. contractantul cesionează drepturile sale fără acordul scris al autorității contractante;
4. are loc orice modificare organizațională care implică o schimbare cu privire la personalitatea juridică, natura sau controlul contractantului, cu excepția situației în care asemenea modificări sunt realizate prin act adițional la prezentul contract, cu respectarea dispozițiilor legale;
5. devin incidente oricare alte incapacități legale care să împiedice executarea contractului;
6. contractantul eșuează în a furniza/menține/prelungi/reîntregi/completa garanțiile ori asigurările solicitate prin contract;
7. în cazul în care, printr-un act normativ, se modifică interesul public al autorității contractante în legătură cu care se furnizează produselor care fac obiectul contractului;
8. la momentul atribuirii contractului, contractantul se afla în una dintre situațiile care ar fi determinat excluderea sa din procedura de atribuire;
9. în situația în care contractul nu ar fi trebuit să fie atribuit contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
10. în cazul în care împotriva contractantului se deschide procedura falimentului;
11. contractantul a săvârșit nereguli sau fraude în cadrul procedurii de atribuire a contractului sau în legătură cu executare acestuia, ce au provocat o vătămare autorității contractante;
12. valorificarea de către autoritatea contractantă a rezultatelor prezentului contract este grav compromisă ca urmare a întârzierii prestațiilor din vina contractantului.
    1. Contractantul poate rezilia contractul fără însă a fi afectat dreptul părților de a pretinde plata unor daune sau alte prejudicii, în cazul în care:

(i) autoritatea contractantă a comis erori esențiale, nereguli sau fraude în cadrul procedurii de atribuire a contractului sau în legătură cu executare acestuia, ce au provocat o vătămare contractantului.

(ii) autoritatea contractantă nu își îndeplinește obligațiile de plată a produselor furnizate de contractant, în condițiile stabilite prin prezentul contract.

* 1. Rezilierea Contractului în condițiile art. 37.2 și art. 37.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
  2. Prevederile prezentului contract în materia rezilierii contractului se completează cu prevederile în materie ale Codului Civil în vigoare.
  3. În cazul în care contractantul nu constituie garanția de bună execuție în termenul legal, autoritatea contractantă reține garanția de participare. Dacă contractantul nu depune/nu constituie garanția de bună- execuție în termenul prevăzut la art. 9.1, contractul este reziliat de drept.
  4. Autoritatea contractantă își rezervă dreptul de a denunța unilateral contractul de furnizare produse, în cel mult 30 zile de la apariția unor circumstanțe care nu au putut fi prevăzute la data încheierii contractului, cu condiția notificării contractantului cu cel puțin 10 zile înainte de momentul denunțării.
  5. Părțile pot fi ținute, chiar și ulterior încetării contractului la repararea prejudiciilor cauzate și, după caz, la restituirea în natură sau prin echivalent, a produselor livrate/furnizate și a prestațiilor accesorii primite în urma încheierii contractului.

# Insolvență și faliment

* 1. În cazul deschiderii unei proceduri generale de insolvență împotriva contractantului, acesta are obligația de a notifica autoritatea contractantă în termen de 5 zile de la deschiderea procedurii.
  2. Contractantul are obligația de a prezenta autorității contractante, în termen de 30 de zile de la notificare, o analiză detaliată referitoare la incidența deschiderii procedurii generale de insolvență asupra contractului și asupra livrărilor și de a propune măsuri, acționând ca un contractant diligent.
  3. În cazul deschiderii unei proceduri generale de insolvență împotriva unui subcontractant, unui terț susținător sau, dacă este cazul, în situația menționată la art. 18 din prezentul contract, contractantul are aceleași obligații stabilite la art. 37.1 și 37.2 din prezentul contract.
  4. În cazul în care Contractantul intră în stare de faliment, în proces de lichidare sau se află într-o situație care produce efecte similare, autoritatea contractantă poate rezilia unilateral contractul.
  5. Nicio astfel de măsură propusă conform celor stipulate la art. 37.2, 37.3 din prezentul contract, nu poate fi aplicată, dacă nu este acceptată, în scris, de autoritatea contractantă.

# Limba contractului

* 1. Limba care guvernează contractul este limba română.

# Legea aplicabilă

* 1. Contractul va fi interpretat conform legislației din România.

# Soluționarea eventualelor divergențe și a litigiilor

* 1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea contractului.
  2. Dacă disputa nu a fost astfel soluționată și părțile au, în continuare, opinii divergente în legătură cu sau în îndeplinirea contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.
  3. Dacă încercarea de soluționare pe cale amiabilă eșuează sau dacă una dintre părți nu răspunde în termen de 5 zile de la solicitare, oricare din părți are dreptul de a se adresa instanțelor de judecată competente.

*Prezentul contract a fost încheiat într-un număr de 3 exemplare, doua exemplare pentru autoritatea contractantă și un exemplar pentru contractant*.

**AUTORITATEA CONTRACTANTĂ CONTRACTANT,**